Robert Hermansen

Robert Norman Hermansen (født 1939) er en norsk tidligere industrileder. I perioden 1999–2008 var han administrerende direktør for Store Norske Spitsbergen Kulkompani på Svalbard. Han er tilkjent mye av fortjenesten for å ha gjort norsk kullgruvedrift på Svalbard lønnsom, etter flere tiår med produksjonsregulering og statsstøtte.

Hermansen er utdannet sivilingeniør ved berglinjen på NTH i Trondheim, hvor han ble uteksaminert i 1965. Det var i studietiden han fikk tilnavnet «Røde Robert», som delvis kom av hans politiske ståsted som leder av Studentersamfundet i Trondhjem og av den røde hårfargen. Han har senere vært en sentral lederskikkelse i en rekke norske industribedrifter. Blant disse er A/S Sydvaranger, LKAB og Odda Smelteverk.

22. mai 2008 ble han enstemmig valgt til ny styreleder i Troms Kraft. Fra 2009 til 2010 var han styreleder i komposteringsselskapet Hera Vekst på Hornmoen i Elverum.

I 2010 gikk Robert Hermansen av som direktør for Troms Kraft, og trakk seg fra alle offentlige verv, bortsett fra styret i Narvik Havn KF. Dette skyldtes medieoppmerksomheten rundt et privat lån han fikk av en underleverandør til Store Norske da han var direktør der.Aftenbladet – Store Norske: Vi gransker ingen. Besøkt 19. juni 2010. I 2011 ble Hermansen dømt til 2 år ubetinget fengsel og inndragning av 3,9 millioner kroner av Nord-Troms tingrett for korrupsjon.Dagbladet – Robert Hermansen dømt til to års fengsel. 3. oktober 2011.

I 2003 fikk han Bergmannstaven, som er Norsk Bergforenings høyeste utmerkelse.

Robert Hermansen er bror til Tormod Hermansen. «Sammen med broren Robert Hermansen (senere administrerende direktør i Store Norske Spitsbergen Kulkompani) [...]»

 Litteratur 


 Referanser 

Kategori:Norske konsernsjefer
Kategori:Fødsler i 1939